DIE STERRE IS GETUIES – Nice, een jaar | Loer Toer
DIE STERRE IS GETUIES – Nice, een jaar
Côte d'Azur, Frankryk July 17, 2017 Leave a comment
Die oggendblad Nice-matin se opskrifte vertel die storie, die gebeurtenis van die 14de Julie, 2016, in Nice, die terreuraanval tydens die viering van Frankryk se Bastille-dag. Opskrifte van 'n gemeenskap steeds deurtrek met rou.
Nice-Matin Vrydag 14de Julie 2017
NICE VIR DIE LEWE – hoofopskrif
Nice en Frankryk lewer huldeblyk aan hulle engele − Die engele verwys seker na die naam van die baai om Nice − die Baai van Engele.
"Ek wil daarin slaag om my weer aan geluk bloot te stel" – 'n artikel deur Sonia Caléo-Darwiche wat haar moeder, haar suster en haar swaer op dié aand verloor het.
NICE, VIR ALTYD − 'n artikel deur die welbekende Nice skrywer Didier van Cauwelaert waarin hy praat van die stad as "die grond van verwelkoming en vryheid".
Nice-Matin Saterdag 15de Julie 2017
ALMAL AS EEN VIR NICE – die hoofopskrif
Huldeblyk aan die slagoffers: Nice klop met een hart
Menslikheid oorwin barbaarsheid – 'n artikel wat die ontroerende toespraak wat president Emmanuel Macron tydens die hoofseremonie gelewer het, aanhaal: "Ons is aan die gesneuweldes verskuldig om die stryd elke dag voort te sit."
Die sterre sluit weer by die hemel aan – 'n artikel oor die toneel van wit balonne wat oor Place Massena vrygestel is, in pleks van die gebruiklike vuurwerke.
'n Beeld uit Parys – 'n artikel en foto van die woord NICE wat deur die militêre orkes tydens die Bastille-vierings geform is.
Les étoiles pour témoins – die sterre as getuies. In hierdie hartstogtelike en ontroerende huldeblyk aan haar niggie Camille wat dié aand dood is, het dié inwoner van Nice, Pauline Murris, seker die hele Frankryk se harte verskeur : Is dit van dieselfde lig wat sterre gemaak is? Ek durf dit te glo. Die 86 engele wat vanaand skyn, sal as ons getuies daar wees.